Cond zij allen lieden dat henrick de mute zoen wilen henricks in teg
heeft genomen en bekent dat hij genomen heeft van willeme
van bergen bastart thof desselfs willems geheten hasenberge
metten huisen hoven wynnende landen beemden eeusselen en met
allen zijnen toebehoirten gelegen te mille inde pchie va deurne
Te houden te hebben en te wynnen van halfmerte dat zijn sal
int jair dusent vierhondt vivenvijftich eenen tmijn van
xii jaen langh deen na dand sond middel volgende Elcx
jaers daen bynnen om vijfthien mudde en een half rogs
pacht van mille en twee mudde en een half tarwen al
goet en payabel met wane en met vloegelen wail bereidt
dmaten van loeven tst andriesmisse apls te betalen en te
loeven te leven alle jare den voirs tmijn duende en telke
tmijne alse vervolghde schout Ende es vorwerde dat
de wyn voirs jairlix int voirs hof leven sal tweehondert
walme om de voirs huisinge dmede te decken en alsmen
die ald vdect so sal de voirs wyn den werclieden den montcost
geven en de voirs willem sal de dachhuen betalen voirt zo
sal de voirs wyn hebben alle de boome die bynnen den
voirs tmijne opte voirs goede vdroegen zelen en voir
elken boom sal hij wed twee poten vanden selven arde sette
Ende allet stroe dat jairlix op te voirs goede wassen sal
dat sal de voirs wyn int voirs hof bringen en mest daf
maken en dat van jare te jare en oic op dleste jaer
opte voirs lande vuen slants meesten pfijte en nergens
eld en wairt also dat de voirs willem bynnen den voirs
tmijne enich stroe cochte om mest daf te maken en desgelijx
latten leem oft walme om de huisinge dmede te maken
dat sal de voirs wyn halen met zijnen wagen en pden en
int voirs hof bringen It sal de voirs wyn jairlix opte
voirs goede setten tweelf willige poten oft alboen oft ande
die zij op te voirs goede truncken sal It sal de selve wyn den
voirs tmijn duende betalen den comer hier na bescreven
uut den voirs goeden gaende de welken hem aen den voirs
pacht afcorten sal Inden iersten den huise van ste barben te
loeven vier mudde rogs lovensch maten te loeven gelevert
It int groot gasthuys van loeven and half mudde tarwen
lovensch maten te loeven gelevt It den erfgenamen oft
nacomelingen roelofs wilen van deurne een mudde tarwe
oic lovensch maten te loeven gelevt en oft gevie le
dat de voirs wyn den voirs comer niet en betaelde en